
   PARLAMENTUL ROMÂNIEI
CAMERA DEPUTAŢILOR
	Comisia pentru politică economică,
         reformă şi privatizare 
	                             Nr. 4c-1/29/2023
                             PL-x 22/2023
                             Bucureşti, 27.03.2023 
                        


A  V  I  Z
asupra proiectului de Lege pentru modificarea alin.(1) al art.100 din Legea nr.227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru modificarea alin.(1) al art.100 din Legea nr.227/2015 privind Codul fiscal, transmis cu adresa nr. PL-x 22/2023 din                  1 februarie 2023, înregistrat sub nr. 4c-1/29 din data de 2 februarie 2023.
Acest proiect de lege a fost adoptat de către Senat, în ședința din                                 19 decembrie 2022, în calitate de primă Cameră sesizată.
Conform prevederilor art. 75 din Constituţia României, republicată şi ale          art. 92 alin.(9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Potrivit reglementărilor art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința din data de 27 martie 2023. 
Proiectul de lege are ca obiect de reglementare modificarea art.100 alin.(1) din Legea nr.227/2015 privind Codul fiscal, cu modificările și completările ulterioare, în sensul majorării plafonului până la care veniturile din pensii sunt neimpozabile, de la 2000 de lei, la 3000 de lei. 
Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ, cu observații și propuneri, transmis cu adresa 1.139 din data de 17 octombrie 2022, precum și punctul de vedere favorabil, primit din partea Consiliului Economic și Social, transmis prin adresa nr. 6.417 din data de  11 octombrie 2022. 
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege pentru modificarea alin.(1) al art.100 din Legea nr.227/2015 privind Codul fiscal, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

